 Timu hizo zinakutana katika michezo ya kirafiki ikiwa ni sehemu ya maandalizi ya michuano ya kuwania kukata tiketi ya kufuzu kwa fainali za Mataifa Afrika kwa upande wa vijana mwakani huko Madagascar.Katika michuano ya kusaka tiketi za Afrika, Serengeti Boys itaanza kutupa karata yake dhidi ya Shelisheli Juni 25 mwaka huu Uwanja wa Taifa, Dar es Salaam na marudiano kuchezwa baada ya wiki moja nchini Shelisheli. Shirikisho la Soka Tanzania (TFF) limetangaza kiingilio cha mchezo wa leo kuwa ni Sh 2,000.Kikosi cha Serengeti Boys kinachonolewa na makocha Bakari Shime na Sebastian Mkomwa wakishauriwa na Kim Paulsen, baada ya mchezo wa awali kimeendelea na mazoezi katika Uwanja wa Karume, Ilala kujiandaa na mchezo huo.